text: संत रामपाल पर दिल्ली में बदरपुर के पास मीठापुर के शिवपाल की शिकायत पर पहला मामला दर्ज किया गया था, जबकि दूसरा मामला उत्तर प्रदेश के ललितपुर जिले के रहने वाले सुरेश ने दर्ज कराया था. इन दोनों ही लोगों ने रामपाल के सतलोक आश्रम में उनकी पत्नियों की हत्या के मामले को लेकर शिकायत दर्ज करनायी गयी थी. दोनों ने ही रामपाल और उसके अनुयायियों पर आरोप लगाया था कि पहले तो दोनों ही महिलाओं को आश्रम में कैद करके रखा गया था. फिर बाद में दोनों की वहीं हत्या कर दी गयी थी. साथ ही दोनों ने अपनी पत्नियों की हत्या के अलावा रामपाल पर गलत तरीके से बंधक बनाने का आरोप लगाया था.